ವೇದಿಕೆ ಮೇಲೆಯೇ ಕೆಲವು ಕ್ಷಣ ನಿಶ್ಚೇತನರಾಗಿ ಕದಲದೇ ನಿಂತ ಬೈಡನ್!

ವಾಷಿಂಗ್ಟನ್: ಅಮೆರಿಕ (Joe Biden0) ಅಧ್ಯಕ್ಷ ಜೋ ಬೈಡನ್ (America) ಲಾಸ್ ಏಂಜಲೀಸ್‍ನಲ್ಲಿ ನಡೆದ ಕಾರ್ಯಕ್ರಮವೊಂದನ್ನು ಮುಗಿಸಿ ಹೊರಡುವ ವೇಳೆ 10 ಸೆಕೆಂಡ್‍ಗಳ ನಿಶ್ಚೇತನರಾಗಿ ಕದಲದೇ ನಿಂತಿದ್ದರು ಎಂದು ವರದಿಯಾಗಿದೆ. ಈ ವೀಡಿಯೋ ಸಾಮಾಜಿಕ ಜಾಲತಾಣದಲ್ಲಿ ಹರಿದಾಡುತ್ತಿದ್ದು, ಅವರ ಆರೋಗ್ಯದ ಬಗ್ಗೆ ಚರ್ಚೆಗಳನ್ನು ಹುಟ್ಟುಹಾಕಿದೆ.

ಲಾಸ್ ಏಂಜಲೀಸ್‍ನಲ್ಲಿ ಡೆಮಕ್ರಟಿಕ್ ಪಕ್ಷದ ದೇಣಿಗೆ ಸಂಗ್ರಹ ಕಾರ್ಯಕ್ರಮದಲ್ಲಿ ಜೋ ಬೈಡನ್ ಭಾಗಿಯಾಗಿದ್ದರು. ಕಾರ್ಯಕ್ರಮ ಮುಗಿಸಿ ಹೊರಡುವಾಗ, ಬೈಡನ್ 10 ಸೆಕೆಂಡ್ ಕದಲದಂತೆ ನಿಶ್ಚೇತನರಾಗಿ ನಿಂತಿದ್ದಾರೆ. ಈ ವೇಳೆ ಪಕ್ಕದಲ್ಲೇ ಇದ್ದ ಒಬಾಮಾ (Barack Obama) ಅವರು ಬೈಡನ್ ಅವರ ಕೈಹಿಡಿದು ಕರೆದೊಯ್ದಿದ್ದಾರೆ.

ಈ ಬಗ್ಗೆ ಶ್ವೇತಭವನದ ಅಧಿಕಾರಿಗಳು ವೀಡಿಯೋ ತುಣುಕೊಂದನ್ನು ಹಂಚಿಕೊಂಡಿದ್ದು, ಜನರು ಚಪ್ಪಾಳೆ ತಟ್ಟುತ್ತಿದ್ದ ಕಾರಣ ಅವರು ವೇದಿಕೆ ಮೇಲೆ ನಿಂತು ಹಾಗೆ ಗಮನಿಸಿದ್ದಾರೆ ಎಂದು ಹೇಳಿಕೊಂಡಿದ್ದಾರೆ.

ಇನ್ನೂ ಈ ಕಾರ್ಯಕ್ರಮ ಮುಗಿಸಿ ತೆರಳುವಾಗ ಅಮೆರಿಕಾದ ಸೀಕ್ರೆಟ್ ಸರ್ವೀಸ್ ಏಜೆಂಟ್ ಒಬ್ಬರನ್ನು ದುಷ್ಕರ್ಮಿಗಳು ದೋಚಿದ ಘಟನೆ ಕ್ಯಾಲಿಫೋರ್ನಿಯದ ಟೂಸ್ಟಿನ್ ಪ್ರಾಂತ್ಯದಲ್ಲಿ ನಡೆದಿದೆ.